Janubiy Koreyaning 2 fuqarosi KXDRda bir umrlik qamoqqa hukm qilindi

Shimoliy Koreya ikki nafar Janubiy Koreya fuqarolarini AQSh va Janubiy Koreya foydasiga josuslik qilishda ayblab bir umrlik qamoqqa mahkum etdi, deya xabar bermoqda “RIA Novosti”.

Bunda gap avvalroq hibsga olingan va keyinchalik o‘zlari KXDR dushmanlarining razvedka xizmatlari foydasiga faoliyat yuritayotganini tan olgan Kim Guk Ki va Soy Chxun Gil haqida bormoqda.
Nashr eslatishicha, avvalroq Koreya Respublikasi hukumati KXDRda qo‘lga olinganlarni, jumladan ushbu ikki fuqaroni ozod etishni so‘ragan edi, biroq bu talab javobsiz qoldi.